Қызылордадағы мектепте 21 бірінші сынып ашылды
DATE: 18:17, 03 Қыркүйек 2018 | GMT +5
TITLE: Қызылордадағы мектепте 21 бірінші сынып ашылды
URL: https://kaz.inform.kz/news/kyzylordadagy-mektepte-21-birinshi-synyp-ashyldy_a3377841/
META: DATE: 18:17, 03 Қыркүйек 2018 | GMT +5
TOTAL WORDS: 150
AUTHOR(S):
TEXT: Бұл мектепгимназия Қызылорда қаласындағы халық ең тығыз орналасқан аумақта орын тепкен. Аталмыш аумақта Астана даңғылы бойындағы және «Саяхат» шағын ауданындағы тұрғындардың балалары білім алады. Сондай-ақ, мектепгимназияда облыс орталығында тұратын өзге де дарынды балалар оқиды. «Осының нәтижесінде мектепте биыл бірінші сынып бойынша 21 сынып жасақталып отыр. Былтыр бізде мұндай 18 сынып жиынтығы болған еді. Жалпы, мектепте 3 800-ге жуық оқушы білім алады», - деді мектеп директоры Динара Баймырзаева. 2018-2019 оқу жылында Қызылорда облысында 154 559 оқушы, оның ішінде 18 942-сі бірінші сыныпқа барды. Облыс бойынша оқушылар санының жыл сайын өсу динамикасы байқалады. Былтырғымен салыстырғанда ол 7 мыңға көбейген. «Қызылорда қаласында да бірінші сыныпқа қабылданған балалардың саны артып келеді. Биыл 7 955 өрен мектеп табалдырығын аттады», - деді Қызылорда қалалық білім бөлімінің баспасөз хатшысы Бақыт Бектібайқызы. Үстіміздегі жылы облыстық білім беру саласы қызметкерлерінің дәстүрлі тамыз кеңесінде №2 «Мұрагер» мектепгимназиясы аймақтың үздік мектебі ретінде анықталды. Осының нәтижесінде мектепке 17 миллион теңгенің сертификаты табысталды
